चुरेब-पचपोखरी मार्ग के किनारे पर स्थित प्राथमिक विद्यालय ढ़ोढई के चहारदीवारी से सटकर सड़क के किनारे पर भारी मात्रा में कूड़ा जमा पड़ा है। स्कूल के पूरब तरफ गंदा पानी जमा पड़ा है। ग्राम निवासी रामचंद्र चौधरी, बाबूलाल कन्नौजिया, बैजनाथ गुप्ता, जोखन, गो¨वद निषाद आदि ने कहा कि स्कूल पर गांव के बड़ी संख्या में बच्चे पढ़ने के लिए जाते हैं। परिसर के बाहर जमा गंदगी के बीच सभी दोपहर का भोजन भी करते हैं। गंदगी के कारण संक्रामक रोगों के फैलने का खतरा भी पैदा हो गया है। ग्राम निवासियों ने डीपीआरओ से स्कूल परिसर के बाहर सफाई करवाने की मांग की है।